als_Latn dik_Latn sag_Latn
TIRANE– Nga festa me rastin e 26-vjetorit të themelimit të PS-së, kryetari i socialistëve, Edi Rama nuk nguroi që të përmendte faktin se sot ka ditëlindjen edhe kreu i PD-së, Lulzim Basha.
Në fund të fjalimit të tij, që ndryshe nga herët e tjera ishte i shkurtër, Rama tha se për herë të parë festohen në një ditë ditëlindja e PS-së dhe dita e lindjes së Bashës. Kryeministri la të nënkuptuar se tashmë PS-PD janë bashkë, duke marrës shkas dhe nga marrëveshja e 18 majit, ku opozitës iu dhanë 6 ministri, përfshi dhe posti i zv.kryeministrit.
“Ndoshta nuk është e parëndësishme të thuhet në punë, që është hera e parë që festojmë ditëlindjen e Partisë Socialiste dhe ditëlindjen e kryetarit të PD-së”, e mbylli fjalimin e tij Rama, duke shkaktuar të qeshura tek të pranishmit, ku i vetmi demokrat i deklaruar ishte doktor Halim Kosova, kandidat për deputet i opozitës në Tiranë.
(ed.me/BalkanWeb)
als_Latn als_Latn als_Latn eng_Latn